GiliGold/VAD_KnessetCorpus huggingface dataset:
גדעון סער: לכן אני מציע, אף שאני חושב שזה צריך להיות בחוק ההסדרים, להעביר את זה לדיון בוועדה לקידום מעמד האישה.
גדעון סער: בעניין המשמעת הפיסקלית, לא בטוח שפקידי האוצר עושים נכון כשהם מעבירים את זה לוועדת הכפסים.
רוחמה אברהם-בלילא: אני עוברת לסעיפים 62 ו-63 – תיקון חוק בנק ישראל, התשי"ד-1954; חוק בנק ישראל – הוראת מעבר.
רוחמה אברהם-בלילא: כיום בנק ישראל רשאי לתת מטבע שהוכרז כמטבע זיכרון או כמטבע מיוחד רק לחברה שמונתה על-ידי הממשלה והיא בשליטת המדינה או הבנק.
רוחמה אברהם-בלילא: מאחר שהוחלט להפריט את החברה הממשלתית למדליות ומטבעות, מוצע לתקן את הסעיף ולקבוע כי בנק ישראל יוכל להעביר מטבעות מיוחדים גם לחברה שאינה בשליטת המדינה או הבנק.
רוחמה אברהם-בלילא: זה פרופר חוק ההסדרים.
שלי יחימוביץ': אני מבקשת לומר שהפרטת החברה הממשלתית למדליות ולמטבעות היא חלק מתהליך הפרטה אובססיבי שעובר על המשק.
שלי יחימוביץ': לא יכול להיות שגל ההפרטות ייכלל בחוק ההסדרים.
שלי יחימוביץ': יתרה מזה, אני רוצה לציין שעד עצם היום הזה איש לא דיבר עם עובדי החברה הזאת, ואין להם מושג מה יעלה בגורלם.
שלי יחימוביץ': אגב, אני יודעת מה יעלה בגורלם אחרי ההפרטה: יזרקו אותם ויביאו עובדי קבלן במקומם.
שלי יחימוביץ': הסוגיה הזאת, שהיא כל כך משמעותית לשוק העבודה במשק, צריכה להידון באופן יסודי.
אביגדור יצחקי: כמה עובדים יש בחברה הזאת?
שלי יחימוביץ': הסוגיה הזאת צריכה להידון ברצינות ולא בשבועיים בוועדת הכלכלה.
אביגדור יצחקי: יש שם שכר למנכ"ל שהוא הון עתק, לכן אנחנו רוצים להפריט.
חיים אורון: למה לא בפברואר?
גדעון סער: הצבעתי גם.
גדעון סער: אני רוצה לדבר.
רוחמה אברהם-בלילא: אתה מוכן לוותר?
ראובן ריבלין: אני לא יודע אם הוא יצביע בעד.
ראובן ריבלין: נציגי הליכוד בוועדת הכספים יצביעו בעד זה, אבל לא במסגרת חוק ההסדרים.
גדעון סער: אני יכול להצביע בעד עמדת הממשלה לעניין זה?
רוחמה אברהם-בלילא: יש פה הצעה שיכולה למצוא חן בעיניכם, חברי חברי הכנסת.
רוחמה אברהם-בלילא: מוצע לפצל את החוק לחקיקה רגילה, כאשר תהליך החקיקה יסתיים ב-31 בינואר.
רוחמה אברהם-בלילא: בסדר, מקובל עליכם?
שלי יחימוביץ': יש ברירה.
רוחמה אברהם-בלילא: יושב-ראש ועדת הכספים אינו פה.
ראובן ריבלין: כדי להיות הוגן, אני אומר: יש שני נציגים של הליכוד שיצביעו בוועדת הכספים בעד החוק ובלבד שהוא לא יהיה בחוק ההסדרים.
אביגדור יצחקי: אני מסכים.
אביגדור יצחקי: מספיקה לי מילה של שני ג'נטלמנים פרלמנטרים.
חיים אורון: לא נעשה פיליבסטר על הצעת החוק.
חיים אורון: גם אם אצביע נגד, זה ייגמר ב-31 בינואר.
ראובן ריבלין: שמעתי את נגיד בנק ישראל בעניין הזה, הוא היה אצלנו.
רוחמה אברהם-בלילא: אם כך, אנחנו ממליצים.
אביגדור יצחקי: האם אתה ואורון יכולים להתחייב,
ראובן ריבלין: לסיים את הדיון?
ראובן ריבלין: לסיים את הדיון, כן.
רוחמה אברהם-בלילא: יש כאן שלושה חברים בוועדת הכספים שמוכנים להתחייב על סיום חקיקה עד 31 בינואר.
ראובן ריבלין: סיום דיון.
ראובן ריבלין: אני לא מתחייב על הצבעה.
רוחמה אברהם-בלילא: שלושה חברי כנסת.
רוחמה אברהם-בלילא: אני מוסיפה גם את חבר הכנסת מרגי, בשם חברי סיעת ש"ס.
רוחמה אברהם-בלילא: למען הפרוטוקול, חברי הכנסת הם: סטס מיסז'ניקוב, ראובן ריבלין, חיים אורון, יעקב מרגי – שמתחייב בשם חברי סיעתו.
רוחמה אברהם-בלילא: תהליך החקיקה בחוק הזה יסתיים ב-31 בינואר.
רוחמה אברהם-בלילא: זאת המלצה של ועדת הכנסת להעביר את זה לוועדת הכספים, בחקיקה רגילה.
רוחמה אברהם-בלילא: ההמלצה לסיום חקיקה היא 31 בינואר.
רוחמה אברהם-בלילא: אני עוברת לסעיף 64 – תיקון חוק החברות הממשלתיות התשל"ה-1975.
רוחמה אברהם-בלילא: הסמכת רשות החברות הממשלתיות לקבוע לחברות ממשלתיות מודעים להגשת דוחות וטיוטות דוחות על-ידי חברות ממשלתיות.
רוחמה אברהם-בלילא: הצעתכם היא להשאיר את זה בחוק ההסדרים, וזה יידון בוועדת הכספים.
גדעון סער: שאף שאלו חברות ממשלתיות, זה בהחלט יכול להידון בוועדת חוקה.
גדעון סער: עניין הוועדה לא כל כך מטריד אותי.
גדעון סער: אם יצליח להסביר לי יושב-ראש הקואליציה, שהוא בחור מאוד מוכשר, מה הקשר בין מועדים להגשת דוחות וטיוטות דוחות על-ידי חברות ממשלתיות לתהליך תקציב המדינה, אולי הוא ישכנע אותי.
גדעון סער: כי נראה לי שזה לא יכול להיות בחוק ההסדרים.
אביגדור יצחקי: הנושא של דיווחים ומועדים להגשת דוחות הוא לא כמקובל בשוק הציבורי.
אביגדור יצחקי: יש חברות ממשלתיות שכן...
אביגדור יצחקי: כתוצאה מזה שאין בקרה מספקת של האוצר במדינת ישראל על בעיות ...
אביגדור יצחקי: לפעמים הוא נאלץ להזרים הון לדברים אחרים בשביל.
אביגדור יצחקי: מבקשים שיהיו דוחות רבעוניים.
גדעון סער: נגיד שזה טוב שיהיו דוחות רבעוניים, אבל מה הקשר לחוק ההסדרים?
אביגדור יצחקי: אני מסביר לך.
גדעון סער: לא השתכנעתי.
רוחמה אברהם-בלילא: לא שיערתי שתשתכנע.
רוחמה אברהם-בלילא: מי בעד השארת החוק בחוק ההסדרים?
רוחמה אברהם-בלילא: הצעת החוק נשארת.
רוחמה אברהם-בלילא: מי בעד שהיא תידון בוועדת הכספים?
גדעון סער: אני בעד חוקה.
רוחמה אברהם-בלילא: זה יידון בוועדת הכספים.
חיים אורון: סמדר אומרת שזה הרבה יותר מבשנה שעברה.
רוחמה אברהם-בלילא: אני קוראת את סעיף 65 – תיקון חוק פיקוח על מצרכים ושירותים התשנ"ו-19996.
רוחמה אברהם-בלילא: סעיף 23 לחוק הפיקוח – וכו'.
רוחמה אברהם-בלילא: אני עוברת להצבעה על סעיף 65.
רוחמה אברהם-בלילא: אני מניחה שהצעת הקואליציה היא להשאיר את זה בחוק ההסדרים.
שלי יחימוביץ': מה זה אומר, לא יפרסמו יותר בעיתונות הערבית?
רוחמה אברהם-בלילא: אני מקיימת הצבעה.
רוחמה אברהם-בלילא: הצעת החוק נשארת במסגרת חוק ההסדרים, והיא תידון – באיזו ועדה?
גדעון סער: ועדת כלכלה.
רוחמה אברהם-בלילא: מי בעד שהחוק הזה יידון בוועדת הכלכלה?
רוחמה אברהם-בלילא: החוק יידון בוועדת הכלכלה.
רוחמה אברהם-בלילא: אני עוברת לסעיף 66 – תיקון חוק התכנון והבנייה, התשכ"ה-1965.
רוחמה אברהם-בלילא: הסמכת שר השיכון לשנות החלטות ממשלה בדבר אזורים המיועדים לפינוי-בינוי.
רוחמה אברהם-בלילא: אתם רוצים להשאיר את זה במסגרת חוק ההסדרים.
רוחמה אברהם-בלילא: הצעה זו תידון בוועדת הפנים.
רוחמה אברהם-בלילא: זו הוועדה הייעודית.
רוחמה אברהם-בלילא: זה יידון בוועדת הפנים.
רוחמה אברהם-בלילא: סעיפים 67 ו-68(2) – תיקון חוק שירות המדינה (מינויים), התשי"ט-1959.
רוחמה אברהם-בלילא: תיקון חוק שירות המדינה (משמעת), התשכ"ג-1963.
רוחמה אברהם-בלילא: התיקון עוסק באפשרות נציב שירות המדינה לפטר עובדים מסיבות של אי-התאמה ובעיות משמעת מוצע גם לאפשר האצלה של סמכות זו.
שלי יחימוביץ': גברתי היושבת-ראש, צריך לומר שזה חוק מרחיק לכת, שפוגע חד-צדדית בזכויות של עובדים.
שלי יחימוביץ': הוא יגרום לפיטורים המוניים של מורים בעיקר, פגיעה קשה בכל הקשור ביחסי עבודה במשק.
שלי יחימוביץ': אני פונה אליך, אדוני יושב-ראש הקואליציה.
שלי יחימוביץ': אני מבקשת ממך לפצל את החוק הנורא הזה.
שלי יחימוביץ': הוא קובע תקדים והוא משבש קשות את יחסי העבודה.
רוחמה אברהם-בלילא: חבר הכנסת אריאל, זה רשות דיבור, סליחה.
אורי אריאל: אביגדור, ...
רוחמה אברהם-בלילא: חבר הכנסת אריאל.
אורי אריאל: אביגדור ויורם מרציאנו, השיטה יכולה להיות שמעבירים לוועדה ואתם תעברו את זה שם.
אורי אריאל: זו יכולה להיות שיטה.
אורי אריאל: אני מציע לכם, בפעם הזאת, זה לא לכבודכם.
זבולון אורלב: אסור להצביע על זה, זה פיטורים.
זבולון אורלב: זה שינוי כללי המשחק.
יורם מרציאנו: אנחנו עובדים בשכל.
שלי יחימוביץ': אתה צודק, שינוי כללי המשחק.
רוחמה אברהם-בלילא: חבר הכנסת ריבלין, ואחרי זה חבר הכנסת יצחקי.
רוחמה אברהם-בלילא: יש עמדת ממשלה.
ראובן ריבלין: אני פונה לאנשי ש"ס ולאנשי מפלגת העבודה.
שלי יחימוביץ': גם לגמלאים.
ראובן ריבלין: יצרנו מערכת שבה התעמרנו בעובדים, אבל ידענו מה הגבול.
ראובן ריבלין: פה מדובר בקלות בלתי נסבלת.
ראובן ריבלין: יורם, את זה לא צריך להרוג.
ראובן ריבלין: כלומר, אל תעשה תכנון, תהרוג.
יורם מרציאנו: לא מתכננים את החיסול.
יורם מרציאנו: אנחנו מוודאים הריגה.
ראובן ריבלין: את יצחקי אני לא צריך לשכנע, אנחנו המצאנו את זה.
ראובן ריבלין: אני מודיע לכם: הדבר הזה, אסור לו לעלות כדי שתתעמרו בו בוועדה.
ראובן ריבלין: את זה צריך לשלוח מכאן.
ראובן ריבלין: הממשלה רוצה להגיש?
ראובן ריבלין: שתתכבד ותגיש.
ראובן ריבלין: גם אני מהמשטר הקפיטליסטי הנבזי, אבל יש גבול לכל תעלול.
חיים אורון: אין גבול לנבזות.
ראובן ריבלין: כפי שאמר חבר הכנסת אריאל, בלתי אפשרי שהחוק הזה יהיה בחוק ההסדרים.
ראובן ריבלין: תורידו אותו.
ראובן ריבלין: באוצר לא חלמו שנשאיר.
שלי יחימוביץ': אפילו ביבי לא חלם על זה בחלומותיו הרטובים.
רוחמה אברהם-בלילא: תנו לחבר הכנסת יצחקי לדבר.
אביגדור יצחקי: אני רוצה להגיד את הדבר הבא.
אביגדור יצחקי: אני חושב,
ראובן ריבלין: כמוני.
אביגדור יצחקי: לא, אני לא חושב כמוך.
אביגדור יצחקי: אני חושב שבדברים האלה לא צריך להיות קיצוני לצד אחד, אבל גם לא לצד שני.
אביגדור יצחקי: אני הייתי מנכ"ל משרד ממשלתי, שבו היו עובדים שלא התאימו בעליל לתפקיד.
אביגדור יצחקי: יש עובדים שמנצלים.
זבולון אורלב: גם אני הייתי מנכ"ל, יש פרוצדורות.
אביגדור יצחקי: הפרוצדורות – אתה יודע בדיוק כמה הן עוזרות.
זבולון אורלב: אבל לא בהליך הזה.
אביגדור יצחקי: כשנותנים למנכ"ל אחריות על משרד, צריך לתת לו גם סמכות כלשהי.
אביגדור יצחקי: לכל אורך הדרך המדינה לא השכילה למצוא את הדרך להוציא עובדים שהם בלתי מתאימים בעליל...
ראובן ריבלין: אחרי נבוכדנצר בא אנטיוכוס.
חיים אורון: בשלב הבא יעיפו את חברי הכנסת.
ראובן ריבלין: על זה אני מצביע בעד.
שלי יחימוביץ': במסלול מהיר.
אביגדור יצחקי: חבר הכנסת ריבלין, הקשבתי לך.
אביגדור יצחקי: אני רוצה לומר לך, המצב הזה הוא בלתי סביר בעליל.
אביגדור יצחקי: אני רוצה להגיד לכם שיש בעלי תפקידים שיושבים במקומם ולא עושים כלום, ואי-אפשר לגעת בהם.
אורי אריאל: לפחות הם לא מזיקים.
אביגדור יצחקי: אלא בהתראות של שלוש וארבע וחמש שנים.
אביגדור יצחקי: הייתי צריך להיות בורר בכל מיני מקומות, כדי להגיע לפשרות בעניין הזה.
אביגדור יצחקי: עם זאת, אני לא חושב שזה משהו שצריך לעשות בהינף יד.
אביגדור יצחקי: פה צריך להביא לרפורמה רצינית, שתאפשר למנכ"לים שתהיה להם גם אחריות אבל גם סמכות.
אביגדור יצחקי: לכן אני מבקש לדון בזה בחקיקה רגילה, אבל להביא פתרון למנכ"לים, כדי שיוכלו לתפקד.
אביגדור יצחקי: עוד משפט אחד: בגלל הלחץ של חברי לקואליציה, ויעקב מרגי, שיושב פה, וחבר הכנסת מרציאנו, וסטס וכולם – זה על דעתם.
אביגדור יצחקי: אני מקווה שלא שכחתי.
ראובן ריבלין: אם זה לא היה על דעתם, היינו ממשיכים עם הקפיטליזם.
רוחמה אברהם-בלילא: אני עוברת להצבעה על פיצול החוק הזה לפי סעיף 121, והשארתו בוועדת הכנסת.
רוחמה אברהם-בלילא: עוד חוק אחד ירד מחוק ההסדרים, ובא לציון גואל.
רוחמה אברהם-בלילא: סעיף 68(1) – תיקון חוק שירות המדינה (משמעת), התשכ"ג-1963.
רוחמה אברהם-בלילא: התיקון עוסק בהרכבי המוטבים בבית הדין למשמעת.
רוחמה אברהם-בלילא: כיום ניתן לקיים דיון בהרכב חסר בבית הדין למשמעת רק אם הנאשם מסכים לכך.
רוחמה אברהם-בלילא: מוצע להוריד את דרישת הסכמת הנאשם ולקבוע כי יושב-ראש המותב יוכל להחליט לבדו על דיון במותב חסר, לאחר ששמע את עמדת הנאשם בעניין.
ראובן ריבלין: מה זה שייך לחוק ההסדרים?
רוחמה אברהם-בלילא: עמדת הקואליציה להשאיר.
רוחמה אברהם-בלילא: להעביר לחוקה.
גדעון סער: למה אתה אומר לפני שאתה שומע?
גדעון סער: אני רוצה לנסות לשכנע את יושב-ראש הקואליציה, אם תרשי לי, גברתי.
יורם מרציאנו: אתה רוצה את ארבעת הסעיפים האחרונים לבד, שנלך?
גדעון סער: אני בטוח שבנושא זה אתה לא יכול לתמוך.
גדעון סער: מדובר פה על הליכים משמעתיים, ולפעמים הסנקציה שלהם יכולה להיות זריקה של אדם משירות המדינה.
גדעון סער: עד היום, על מנת לקיים דיון בהרכב חסר צריך הסכמה של הנאשם.
גדעון סער: פה מציעים לקיים דיון בהרכב חסר בלי להתייחס לעמדת הנאשם.
גדעון סער: קודם כול, זה לא עניין,
שרון גמשו: פה זה בהסכמת הנאשם.
גדעון סער: אבל מה זה קשור?
גדעון סער: יושב-ראש המותב הוא ראש הטריבונל השיפוטי.
שרון גמבשו: כתוב: בהסכמת הנאשם.
נורית אלשטיין: זה לאחר שמיעת הנאשם.
גדעון סער: היום דרושה הסכמת הנאשם כדי לקיים דיון בהרכב חסר.
גדעון סער: פה מציעים לאפשר דיון בהרכב חסר בלי הסכמת נאשם.
גדעון סער: זו פגיעה בזכויות יסוד בהליך משפטי.
גדעון סער: זה בכלל לא עניין כלכלי.
גדעון סער: אתם לא יכולים לתמוך בזה בחוק ההסדרים.
גדעון סער: זה פי אלף חמור מהדבר הקודם.
חיים אורון: לא פי אלף יותר חמור.
חיים אורון: הוא באותה דרגת חומרה.
אורי אריאל: אני מבקש לשיר שיר הלל לשר האוצר.
אורי אריאל: הוא הצליח להכניס – לא עזים, אלא מפלצות.
אורי אריאל: דנים פה בשטויות האלה, תסלחו לי.
אורי אריאל: ועוד עושים את זה ברצינות כזאת.
אורי אריאל: חברים יקרים, אני מבקש מהנהלת הקואליציה להצטרף לשיר ההלל ולהודיע לשר שזה לא יהיה בחוק ההסדרים.
אורי אריאל: ובא לציון גואל, כמו שאומרת היושבת-ראש.
אורי אריאל: מה, השתגעתם לגמרי?
גדעון סער: שינוי סדרי בראשית.
יורם מרציאנו: דנו פה כל היום בחוק ההסדרים בנושאים תקציביים.
יורם מרציאנו: אני לא חושב שלנושא הזה יש משמעות תקציבית.
יורם מרציאנו: באמת, בכל הכבוד, אל תהפכו אותנו לרובוטים פה.
יורם מרציאנו: אני אומר לך, בכל הכבוד, נצביע נגד זה.
רוחמה אברהם-בלילא: ההצעה היא כזאת: לפצל את החוק הזה מחוק ההסדרים לפי סעיף 121.
רוחמה אברהם-בלילא: כמו שחבר הכנסת אורי אריאל אמר, ובא לציון גואל.
רוחמה אברהם-בלילא: מי בעד לפצל את החוק לפי סעיף 121?
אורי אריאל: שמחת עניים.
רוחמה אברהם-בלילא: אני עוברת לסעיף 69.
רוחמה אברהם-בלילא: תיקון חוק זכויות התלמיד, התשס"א-2001.
חיים אורון: עוקף בג"ץ.
זבולון אורלב: אני מבקש רשות דיבור.
זבולון אורלב: בג"ץ קבע שעל-פי חוק זכויות התלמיד, זכותו של כל תלמיד שלמד 12 שנות לימוד, לגשת לבחינות הבגרות בלי לשלם את אותו תשלום – שאגב, עולה כמה מאות שקלים.
זבולון אורלב: זה 25 ש"ח ליחידה.
זבולון אורלב: ותלמידים ניגשים ל-40-20 יחידות.
זבולון אורלב: זה כמה מאות שקלים.
זבולון אורלב: לפני כשנה או שנה וחצי בג"ץ פסל את התשלום הזה, בטענה שאין לו בסיס חוקי.
זבולון אורלב: לא שאני חסיד גדול של בג"ץ, אבל אני מקיים את החלטות בג"ץ, והחוק הזה הוא חוק עוקף בג"ץ.
זבולון אורלב: אומנם יש לו משמעות כספית – 38 מיליון ש"ח, אבל אי-אפשר לטפל ככה בזכויות בסיסיות של ילדים, והזכות הבסיסית היא לגשת לבחינת בגרות.
זבולון אורלב: אי-אפשר שידונו בזה שבוע ימים במסגרת חוק ההסדרים.
זבולון אורלב: אם הממשלה רוצה, שתגיש הצעת חוק רגילה או בקשה לפיצול, במסגרת הפיצול.
זבולון אורלב: יהיה על זה קרב גדול מאוד, אגב, כי מאחורי העניין הזה עומד העומס העצום על התלמידים שאין להם כסף.
זבולון אורלב: זה עוד מס רגרסיבי, הכי לא צודק שבעולם.
זבולון אורלב: התלמיד העני והתלמיד העשיר,
אביגדור יצחקי: למה גביתם את זה עד היום?
זבולון אורלב: קודם כול, לא גבינו.
אביגדור יצחקי: מה לא גביתם?
אביגדור יצחקי: גביתם.
זבולון אורלב: ברוב שנות המדינה לא גבו.
זבולון אורלב: זה הרגל שהתחיל בשנים האחרונות.
זבולון אורלב: התחילו לחפש על חוק כלשהו במשרד המסחר והתעשייה, תקנה שם, על זה הלבישו את הסיפור הזה.
זבולון אורלב: זה לא מאושר בגביית תשלומי הורים שוועדת החינוך מאשרת.
זבולון אורלב: מצאו סעיף של סעיף.
זבולון אורלב: לכן בג"ץ פסל את זה.
אביגדור יצחקי: בג"ץ לא פסל את זה במהותו, אלא משום שאין לו...
זבולון אורלב: אביגדור, הקשבתי לך יום שלם.
זבולון אורלב: לא לחינם משרד החינוך, במשך שנה שלמה, לא מגיש הצעת חוק ולא מפיץ תסקיר הצעת חוק בעניין הזה.
זבולון אורלב: כי הוא מבין שזה חוק פוגעני.
זבולון אורלב: אגב, מדובר בכ-150,000 תלמידים שניגשים לבחינות בגרות בשנתון.
זבולון אורלב: והואיל וניגשים בכל שנה גם תלמידי י' וגם תלמידי י"א וגם תלמידי י"ב, זה פוגע בכ-450,000 תלמידים.
זבולון אורלב: אני מעריך שזה כ-400,000 משפחות במדינת ישראל.
זבולון אורלב: אני מציע לפצל את זה.
זבולון אורלב: זאת הדוגמה הקלסית.
זבולון אורלב: גם אם זה כרוך בעלות כספית, ובכל מקרה היא זניחה לעומת התקציב, צריך לעשות פה פיצול.
אורי אריאל: יש לי שאלה, אביגדור: אתם מתכוונים שזה לא יעבור בוועדה?
אביגדור יצחקי: לא אומר.
רוחמה אברהם-בלילא: הוא לא אומר כלום בעניין.
אורי אריאל: אז אולי אני צריך לשאול גם את מרציאנו.
אורי אריאל: הוא לא חזר.
אורי אריאל: אביגדור, אין לי בעיה שזה יגיע לוועדה.
אורי אריאל: אני מציע לכם, לאנשי ש"ס, לאנשי קדימה, למצוא את הדרך שהחוק הזה לא יעבור.
יעקב מרגי: תעביר לוועדת חינוך.
יעקב מרגי: אביגדור, ועדת חינוך.
זבולון אורלב: אביגדור, זה איש של קואליציה, מה הבעיה?
שלי יחימוביץ': אדוני יושב-ראש הקואליציה, אתה צודק, התשלומים האלה נגבו עד היום.
שלי יחימוביץ': אבל הם נגבו באורח בלתי חוקי.
שלי יחימוביץ': והם פגעו ישירות באנשים שאין להם.
שלי יחימוביץ': כי עניים לא יכולים לשלם 500 ש"ח על בחינות בגרות.
שלי יחימוביץ': מה אתה עושה בזה?
שלי יחימוביץ': אתה מלבין רטרואקטיבית את החוק, ואתה מונע מהורים ששילמו בניגוד לחוק לתבוע את מה שמגיע להם כדין.
שלי יחימוביץ': וזה דבר בלתי נסבל.
שלי יחימוביץ': במו ידיך תדרוש תשלום עבור בחינות הבגרות?
זבולון אורלב: זו הטלת מס.
שלי יחימוביץ': זה בניגוד לחוק חינוך חובה חינם.
רוחמה אברהם-בלילא: האם עמדת הקואליציה לפצל?
יעקב מרגי: לפצל.
אביגדור יצחקי: לוועדה משותפת, חינוך וכספים.
שלי יחימוביץ': מרגי, איך אתה מצביע?
שלי יחימוביץ': זה תשלום עבור בחינות בגרות, יורם.
יורם מרציאנו: אדאג שמלכיאור יטפל בזה יפה בוועדת החינוך.
יורם מרציאנו: ה צ ב ע ה בעד – רוב נגד – מיעוט
זבולון אורלב: הוא לא מסכים, הוא רוצה מלכיאור וכספים.
יורם מרציאנו: לא, הוא יקבל ועדת חינוך בראשות מלכיאור.
רוחמה אברהם-בלילא: לפי הצעת יושב-ראש הקואליציה, ההצעה תעבור לדיון בוועדה משותפת לוועדת החינוך ולוועדת הכספים.
ראובן ריבלין: יש לי הצעה אחרת: ועדת החינוך בלבד.
ראובן ריבלין: אני מבקש להצביע הצעה מול הצעה.
רוחמה אברהם-בלילא: אי-אפשר.
ראובן ריבלין: אז אני מבקש להצביע קודם כול על ועדת חינוך.
אביגדור יצחקי: אדוני, אסביר לך משהו.
רוחמה אברהם-בלילא: אני רוצה להסביר משהו.
רוחמה אברהם-בלילא: כפי שאמרנו בתחילת הדיון, ההצבעות יהיו לפי הצעת הממשלה.
רוחמה אברהם-בלילא: מי שיש לו הצעה אחרת, ואין לה הסכמת ממשלה, יכול להצביע נגד.
רוחמה אברהם-בלילא: לא מצביעים יחד לשתי הצעות.
רוחמה אברהם-בלילא: ההצעה שעומדת כרגע על הפרק,
גדעון סער: גברתי, אני מבקש לדבר.
רוחמה אברהם-בלילא: אם תיתן לי לסיים, אתן לך.
רוחמה אברהם-בלילא: אם לא תיתן לי לסיים, לא אתן לך לדבר.
רוחמה אברהם-בלילא: ההצעה שמונחת לפנינו כרגע היא רק ועדה משותפת לוועדת החינוך ולוועדת הכספים בראשות החינוך.
ראובן ריבלין: לידיעת כולכם, אם ההצעה של הממשלה תיפול, אני מציע את ועדת החינוך.
אביגדור יצחקי: אמרנו: מצביעים על מה שאנחנו מציעים, אם לא, הולכים...
גדעון סער: אני רוצה לשכנע את יושב-ראש הקואליציה.
ראובן ריבלין: אני לא רוצה שייפול.
ראובן ריבלין: נצביע קודם על ועדת החינוך.
אביגדור יצחקי: חינוך וכספים בראשות החינוך.
אביגדור יצחקי: מה הבעיה?
ראובן ריבלין: אתה תיפול.
רוחמה אברהם-בלילא: חבר הכנסת סער ברשות דיבור כרגע.
גדעון סער: בזמן שנותן עד לסיום התהליכים בחוק ההסדרים המצומצם, אם אתם רוצים להקים ועדה משותפת, צריך להביא הרכב כזה לוועדת הכנסת לדיון, וזה כבר לא יתקיים היום.
גדעון סער: נגלוש עם הנושא הזה לשבוע הבא, הנושא של הרכב הוועדה המשותפת.
גדעון סער: דבר הרבה יותר פרקטי, לשיטת הקואליציה, הוא להביא את זה לוועדת החינוך.
גדעון סער: לכן אני מציע את ועדת החינוך.
גדעון סער: כדי לייעל את העניין ולאפשר הצבעה של חלופה מול חלופה, שכל אחד יגיד מה הוא מעדיף, אני מציע לקיים הצבעה שמית.
גדעון סער: כל אחד יכול להגיד.
יעקב מרגי: היית מבקש מההתחלה הצבעה שמית.
גדעון סער: ניסיתי לשכנע.
רוחמה אברהם-בלילא: מכיוון שיושב-ראש הקואליציה לא מקבל את ההצעות האלה, אנחנו עושים דבר אחד: מי שמצביע בעד, זה בעד הקמת ועדה משותפת.
גדעון סער: למה אי-אפשר לקרוא בשמות, וכל אחד יגיד אם הוא בעד ועדת חינוך או ועדה משותפת.
רוחמה אברהם-בלילא: זה בעד או נגד, לא חינוך או ועדה משותפת.
חיים אורון: כל מי שרוצה ועדה משותפת יצביע נגד.
רוחמה אברהם-בלילא: כל מי שלא רוצה ועדה משותפת יצביע נגד.
רוחמה אברהם-בלילא: סימן שהוא בעד ועדת חינוך.
רוחמה אברהם-בלילא: בעד – זה בעד ועדה משותפת לוועדת החינוך וועדת הכספים בראשות ועדת החינוך.
רוחמה אברהם-בלילא: ה צ ב ע ה אביגדור יצחקי – בעד עתניאל שנלר – בעד מיכאל נודלמן – בעד שלי יחימוביץ – נגד יורם מרציאנו – בעד חיים אמסלם – בעד אברהם מיכאלי –
יעקב מרגי: אתה לא יכול להצביע.
יעקב מרגי: אתה מיכאלי?
רוחמה אברהם-בלילא: מכיוון שנכנסת בדיוק ברגע שהקראתי את שמו של מיכאלי, ואתה החלפת את מיכאלי, הופעת לנו, לא יודעת מאיפה, ונכנסת לתוך הוועדה ברוח סערה – אני מניחה שאדוני, מכיוון שאנחנו באמצע הצבעה, אינו יודע על מה מצביעים.
רוחמה אברהם-בלילא: אתה יודע על מה מצביעים?
נסים זאב: אם יש לך זמן, אחזור על זה.
רוחמה אברהם-בלילא: כתוב לי כאן שחבר הכנסת אמסלם מחליף את דוד אזולאי וחבר הכנסת מיכאלי מחליף את נסים זאב,
יעקב מרגי: מאחר שאמסלם ומיכאלי הצביעו כבר, נסים זאב – רק מההצבעה הבאה חוזר לעצמו.
יורם מרציאנו: תראה איך הוא מקפח אותך.
יורם מרציאנו: ה צ ב ע ה (המשך) אברהם מיכאלי – בעד יעקב מרגי – בעד יצחק זיו – בעד גדעון סער – נגד ראובן ריבלין – נגד סטס מיסז'ניקוב – בעד יצחק אהרונוביץ – בעד אורי אריאל – בעד זבולון אורלב – בעד חיים אורון – בעד רוחמה אברהם – בעד
שלי יחימוביץ': אני רוצה לתקן.
שלי יחימוביץ': גם אני בעד.
רוחמה אברהם-בלילא: אני מבקשת לתקן בפרוטוקול: גם חברת הכנסת שלי יחימוביץ בעד.
נסים זאב: אני בעד אף-על-פי שאני לא מצביע.
רוחמה אברהם-בלילא: בעד הצביעו 15, שניים התנגדו.
רוחמה אברהם-בלילא: אני קובעת שהצעת החוק תידון בוועדה המשותפת לוועדת הכספים ולוועדת החינוך.
יעקב מרגי: בראשות מלכיאור.
רוחמה אברהם-בלילא: אני עוברת לסעיף 70 – חוק זכויות התלמיד, הוראת מעבר.
רוחמה אברהם-בלילא: בנוסף לאמור לעיל, התיקון מציע להכשיר את התשלומים שנגבו בעבר שלא כדין כאמור (בעקבות תביעה להשבת הכספים לאחר החלטת בג"ץ).
גדעון סער: להכשיר את התשלומים שנגבו?
יורם מרציאנו: אתה כאילו רואה את זה עכשיו בפעם הראשונה, תראו איזו היתממות.
אביגדור יצחקי: הוא רואה את זה עכשיו בפעם הראשונה.
יורם מרציאנו: גדעון – סמוך עליו שהוא קורא את זה.
יורם מרציאנו: לא, אני שומר על האינטליגנציה של גדעון סער.
יורם מרציאנו: הוא קרא את זה, הוא מבין את זה.
גדעון סער: אתה תצביע בעד הכשרת תשלומים שנגבו שלא כדין?
גדעון סער: אתה תגיד את האמת?
רוחמה אברהם-בלילא: חצי שעה הפסקה.
גדעון סער: לי אין בעיה.
זבולון אורלב: הבטחתי לרוחמה שאני עושה שקט, תעשה לי טובה.
זבולון אורלב: תלמדי ממורה, ברגע שיש שקט, מייד מתחילים.
נסים זאב: מזל שאני יושב-ראש ועדת הסמים.
זבולון אורלב: חברים, יש בקשה, רוצים לסיים, אנא מכם.
רוחמה אברהם-בלילא: בחוק זכויות התלמיד, אני מניחה שהקואליציה מציעה להשאיר את זה במסגרת חוק ההסדרים.
אביגדור יצחקי: בעד.
חיים אורון: אתם נפלתם מהקומה.
חיים אורון: ה צ ב ע ה בעד – רוב נגד – מיעוט
רוחמה אברהם-בלילא: אני מבינה שאותו הסדר של דיון, אותו הרכב של ועדה, ידון גם כאן.
גדעון סער: יש לי הצעה אחרת.
רוחמה אברהם-בלילא: אין לך.
גדעון סער: לעניין הוועדה.
רוחמה אברהם-בלילא: כרגע אותו הליך יהיה כפי שהיה בהצבעה הקודמת.
רוחמה אברהם-בלילא: בעד – ועדה משותפת של ועדת הכספים וועדת החינוך בראשות ועדת החינוך.
גדעון סער: אבל לא מציעים את זה, אני מציע משהו אחר בכלל.
גדעון סער: גברתי, קודם הצעתי להעביר את זה לוועדת החינוך.
גדעון סער: עכשיו, אחרי שאני רואה שמציעים פה להכניס את היד לכיס של אנשים, כדי למנוע תביעת השבה מהורים ששילמו כסף שלא כדין, אני מגיע למסקנה שאני לא יכול לסמוך על מפלגת העבודה.
גדעון סער: לכן אני מציע להעביר את החוק לוועדה לקידום מעמד האישה.
גדעון סער: זאת הדרך היחידה למנוע את אותה גזילה.
יורם מרציאנו: אתה היית יושב-ראש הקואליציה.
יורם מרציאנו: .. וילדים,
רוחמה אברהם-בלילא: חשבתי שתגרום לסערה קטנה, ותציע להעביר את זה לוועדה לזכויות הילד, אבל למעמד האישה?
גדעון סער: את יודעת מה, אני מקבל את עמדתך, אני מציע להעביר את זה לוועדה לזכויות הילד בראשות חברת הכנסת שלי יחימוביץ, כי אני יודע ששם הם לא יצליחו לעשות שום דבר.
אביגדור יצחקי: אני רוצה את עמדתה של היועצת המשפטית.
יעקב מרגי: אני רק מצפה שבכנסת הזאת – אביגדור, לא אמרו לנו שלא מחוקקים חוקים עוקפי בג"ץ בנושאים אחרים.
יורם מרציאנו: היית בכנסת הקודמת, נכון?
זבולון אורלב: חברים, קיבלתי איום נוסף.
זבולון אורלב: היא תעזוב את החדר.
רוחמה אברהם-בלילא: מי בעד להעביר את זה לוועדה משותפת לוועדת הכספים ולוועדת החינוך בראשות ועדת החינוך?
שלי יחימוביץ': מה עם זכויות הילד?
שלי יחימוביץ': אורי, אתה חבר בוועדה לזכויות הילד.
אורי אריאל: כן, ואני בעד חינוך וכספים.
אורי אריאל: ה צ ב ע ה בעד – רוב נגד – מיעוט
רוחמה אברהם-בלילא: ההצעה עוברת לדיון בוועדה המשותפת.
שלי יחימוביץ': גברתי היושבת-ראש, אני מבקשת מראש את זכות הדיבור בסעיף הבא.
זבולון אורלב: אני עוזב את הישיבה, נודלמן ואני מקוזזים.
חיים אורון: גדעון, בואו נצביע וזהו.
גדעון סער: עוד לא הגענו לשכר מינימום.
גדעון סער: מה אתה ממהר?
גדעון סער: אתה יודע מה הולך לקרות פה תכף?
חיים אורון: מה שקרה עד עכשיו.
חיים אורון: הכול עבר.
חיים אורון: היו שבועיים בלי חוק הסדרים, בסוף הוא יותר עבה מהשנה שעברה.
רוחמה אברהם-בלילא: אני חושבת שלאור הטענות שנשמעו כאן, כל סיכום הדברים שהגענו אליו עד שכינסנו את הישיבה הזאת תוצאתו היתה הוצאה של חלק לא מבוטל מחוק ההסדרים – ההוצאה לפועל, שינוי תאגידי קופות החולם.
רוחמה אברהם-בלילא: מלבד זה הוצאו עוד כמה סעיפים פה, ואסור לזלזל בהם.
גדעון סער: הוצא כל פרק ה'.
רוחמה אברהם-בלילא: עדיין, גם במהלך ההצבעה הנוכחית היתה התחשבות מצד הקואליציה, מעצם העובדה שגם הם ראו שיש חוקים שמקומם אינו בחוק ההסדרים.
רוחמה אברהם-בלילא: הם הוצאו ופוצלו לפי סעיף 121.
רוחמה אברהם-בלילא: אני סבורה שזה הישג של הוועדה בכלל, שאסור לבטל אותו במחי יד, חבר הכנסת אורון.
חיים אורון: לא במחי יד.
גדעון סער: הוא מבטל לכאורה.
רוחמה אברהם-בלילא: אולי רצינו שיהיה יותר, אבל גם זה הישג אדיר.
קריאה: גם הישג של הקואליציה.
רוחמה אברהם-בלילא: אמרתי את זה, ואני אומרת את זה גם עכשיו.
רוחמה אברהם-בלילא: עם זאת, יכולנו לעשות קצת יותר.
רוחמה אברהם-בלילא: אני עוברת לסעיפים 72-71: תיקון חוק התגמולים לנפגעי פעולות איבה, התש"ל-1970.
רוחמה אברהם-בלילא: מדובר בשלילת זכאות לתגמולים לנפגעי פעולות איבה מאזרח ישראל שאינו תושב ישראל שנפגע בחו"ל; התנאת זכאות למי שנפגע מחוץ לישראל בכך שהמטרה העיקרית של פעולות האיבה היתה פגיעה בישראל.
רוחמה אברהם-בלילא: האם עמדת הקואליציה היא להשאיר את זה במסגרת חוק ההסדרים?
רוחמה אברהם-בלילא: באיזו ועדה?
רוחמה אברהם-בלילא: מי בעד השארת החוק במסגרת חוק ההסדרים?
רוחמה אברהם-בלילא: אני חוזרת על ההצבעה: מי בעד השארת החוק במסגרת חוק ההסדרים?
סמדר אלחנני: הניסוח לא מדויק בהסבר.
רוחמה אברהם-בלילא: כולם מבינים.
יעקב מרגי: עד עכשיו הכול היה ברור?
רוחמה אברהם-בלילא: תשעה בעד, שישה נגד.
רוחמה אברהם-בלילא: אני קובעת שהצעת החוק נשארת במסגרת חוק ההסדרים, ולפי הצעת הקואליציה היא תידון בוועדת הכספים.
גדעון סער: סליחה, אני רוצה לנמק לעניין הוועדה.
שלי יחימוביץ': אני קודם.
גדעון סער: נושא חוק התגמולים – נפגעי פעולות איבה, הוצבע לעניין הפיצול.
אביגדור יצחקי: לא, גם הצבעה על ועדת כספים.
קריאה: לא היתה הצבעה.
רוחמה אברהם-בלילא: היתה הצבעה על השאלה אם לפצל או לא.
גדעון סער: אני רוצה לנמק לעניין הוועדה.
רוחמה אברהם-בלילא: אני אמרתי שיש הצעה להעביר את זה לוועדה.
גדעון סער: אני בעד ועדת עבודה ורווחה.
ראובן ריבלין: כל התגמולים,
רוחמה אברהם-בלילא: בכל הכבוד, לא טעיתי.
רוחמה אברהם-בלילא: אמרתי במפורש שאני מצביעה על פיצול, כאשר הרצון שלך היא ועדת הכספים.
אורי אריאל: היא אמרה שיהיו שתי הצבעות.
אורי אריאל: הכול הולך בשתי הצבעות.
גדעון סער: חוק התגמולים לנפגעי פעולות איבה, על-פי תקנון הכנסת הוא נידון בוועדת העבודה והרווחה.
גדעון סער: מה לעשות, זה המצב, אביגדור.
ראובן ריבלין: חוק התגמולים לנפגעי פעולות איבה נחקק כשכל הליך החקיקה היה בוועדת העבודה והרווחה.
ראובן ריבלין: לפיכך, מבקשים שגם התיקון שלו יהיה בוועדת העבודה והרווחה.